open-index/open-wikipedia-markdown huggingface dataset:
Ingeborg Eikeland

**Ingeborg Eikeland** (født 19. desember 1930 i Sauda, døde 5. desember 2018, Sandnes) var en norsk misjonær tilknyttet den norske pinsebevegelsen.

Ingeborg Eikeland var første av fem barn til Andreas og Åsa Eikeland. Hennes søsken var Gyda, Knut, Marta og Kolbjørn.

Ingeborg fikk misjonskallet i ung alder, og virket som misjonær fra 1956 i Kongo (Den demokratiske republikken Kongo). Hun var utsendt som misjonær av pinsemenigheten Salem Sauda. Oppdraget hennes var å utdanne kongolesiske lærere. Hun virket i tjenesten for misjonen gjennom hele sitt voksne liv. Siste gang hun besøkte Kongo var i 2013, 57 år etter at hun reiste ut for første gang.

Hun opplevde flere ganger krigens uroligheter, dramatikk og nøden som preger Kongo, og har flere ganger måttet evakuere på grunn av uroligheter. Under de alvorlige urolighetene i 2008 var hun i Bukavu i Kongo, hvor hun var med å hjelpe de som var rammet av konflikten.

Eikeland ble tildelt Kongens fortjenstmedalje i 2003.

## Litteratur
* Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. *I all verden. Pinsemisjon i 100 år. PYM 100 år 1910-2010* (jubileumsskrift) De norske pinsemenigheters ytremisjon (PYM).
* Østby, David André. 2008. *Jeg er ikke redd*. Korsets Seier 14. november 2008. Side 2.

## Referanser




## Eksterne lenker

* Misjonæren, dokumentar sendt på NRK i 2013.
Bruno Venturini

**Bruno Venturini** (født 26. september 1911, død 7. mars 1991) var en italiensk fotballspiller som deltok i de olympiske leker 1936 i Berlin.

Venturini ble olympisk mester i fotball under OL 1936 i Berlin. Han var med på det italienske laget som vant fotballturneringen foran Østerrike og Norge. Italia vant kvartfinalen over Japan med 8-0 og i semifinalen beseiret de Norge med 2-1. I finalen, som ble spilt 15. august 1936 med 85 000 tilskuere, møtte de Østerrike. Italia vant finalen med 2-1.

## OL-medaljer
* 1936  Berlin -  **Gull** i fotball  Italia

## Eksterne lenker
*
Wanyuan

**Wanyuan** (kinesisk: 万源市; pinyin: *Wànyuán Shì*) er et byfylke i byprefekturet Dazhou i provinsen Sichuan. Det har et areal på 4&nbsp;065 kvadratkilometer og teller 560&nbsp;000 innbyggere (2004). 

## Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi. 

## Eksterne lenker
* Infoside
Thomas Zhao Kexun

**Thomas Zhao Kexun** (født 1930 i Kina) er katolsk biskop av bispedømmet Xuanhua i provinsen Hebei i Folkerepublikken Kina. 

Zhao Kexun var «undergrunns»prest og administrator av bispedømmet Xuanhua.  Våren 2005 ble han arrestert og ikke sluppet løs for over to måneder etter. Han ble hemmelig bispeviet.

Da undergrunnsbiskopen av Xuanhua, Philippus Petrus Zhao Zhendong døde den 13. juli 2007 (dagen før hans 87-årsdag) innebar det automatisk at biskop Zhao Kexun overtok. Han hadde gått i dekning da forgjengeren ble alvorlig syk, fordi han regnet med problemer med myndighetene. I juli ble det mulig for ham å overta.

Omtrent halvparten av katolikkene i bispedømmet Xuanhuas 20&nbsp;000 katolikker nekter (2008) å betre kirker som er registrert av myndighetene.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin) (1901-1978) *1936
* Biskop Giuseppe Ferruccio Maurizio Rosà (1888-1961) *1946
* Biskop Peter Joseph Fan Xueyan (1907-1992) *1951
* Biskop Francis Zhou Shanfu (1915-1989) *1981
* Biskop Paul Liu Shuhe (1919-1993) *1982
* Biskop Joseph Wei Jingyi (1958- ) *1995
* Bishop Paul Guo Wenzhi (1918-2006) *1989
* Biskop *Thomas Zhao Kexun* (1924-2007) *2004

## Referanser
Fenyang

**Fenyang** (kinesisk: 汾阳; pinyin: *Fényáng*) er et byfylke i byprefekturet Lüliang i provinsen Shanxi i Folkerepublikken Kina. 

Befolkningen var på  innbyggere i 1999.

## Kulturminner
Taifutempelelet (*Taifu guan*, 太符观), Wuyuetempelet i Fenyang (*Fenyang wuyue miao*, 汾阳五岳庙), Wenfengpagoden (*Wenfeng ta*, 文峰塔) og Fenji-spritfabrikken i Xinghuacun (*Xinghuacun Fenjiu zuofang*, 杏花村汾酒作坊) er oppført på Folkerepublikken Kinas liste over kulturminner.

## Samferdsel
Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.

## Referanser


## Eksterne lenker
* Lokalregjeringens sider
Italias Grand Prix 2000

**Italias Grand Prix 2000** var et Formel 1-løp arrangert den 10. september 2000 på Autodromo Nazionale Monza i Italia. Det var det fjortende løpet i Formel 1-sesongen 2000.

## Klassifisering
### Løpet

## Eksterne lenker
*
Chengdong

**Chengdong** (城东区; pinyin: *Chéngdōng Qū*) er et bydistrikt i byprefekturet Xining (tibetansk: *Ziling*), hovedstaden for den kinesiske provins Qinghai. Det har et areal på 114,6&nbsp;km² og teller 214&nbsp;028&nbsp;innbyggere (2003). 

## Eksterne lenker
* Infoside
Franz Fuchsberger

**Franz Fuchsberger** (1910–1992) var en østerriksk fotballspiller som deltok i de olympiske leker 1936 i Berlin.

Fuchsberger vant en olympisk sølvmedalje i fotball under OL 1936 i Berlin. Han var med på det østerrikske laget som kom på andreplass i fotballturneringen bak Italia. Østerrike vant kvartfinalen over Peru med 4-2 og i semifinalen beseiret de Polen med 3-1. I finalen, som ble spilt 15. august 1936 med 85 000 tilskuere, møtte de Italia, Østerrike tapte finalen med 1-2. Fuchsberger spilte alle fire kampene i OL-turneringen.

## OL-medaljer
* 1936  Berlin -  Sølv i fotball  Østerrike

## Referanser


## Eksterne lenker
*
Simon Lei Zhenxia

**Simon Lei Zhenxia** (født 11. oktober 1915 i Hoh-C'hu i Kina, henrettet 16. februar 1970) var katolsk biskop av bispedømmet Fenyang  i provinsen Shanxi i Folkerepublikken Kina. 
## Liv og virke
Lei Zhenxia ble presteviet i 1939. Pave Pius XII utnevnte ham til biskop av Fenyang og han ble bispeviet i Shanghai den 9. juni 1949, fire måneder før grunnleggelsen av Folkerepublikken Kina. 

I 1951 deltok biskop Lei en konferanse arrangert av regjeringen i Beijing som en forsonings gestus. Han ble arrestert i 1955 og ble uten rettssak fgitt en fengselsstraff på 12 år. Straffen ble senere forlenget til 20 år.  

I 1958 valgte Shanxi-avdelingen av den regjeringsapproberte katolske patriotiske forening prestene Gao Yong og Li Dehua til nye biskoper av henholdsvis Fenyang og Taiyuan. Begge ble bispeviet av den regjeringsapproberte biskop Ignatius Pi Shushi den 24. januar 1962 i Beijing.

I 1970 brøt det ut opptøyer i Taiyuan, som følge av undertrykkelse og matmangel. Myndighetene arresterte da umiddelbart den kinautnevnte biskop Li og en prest fra bispedømmet, fader Hao Nai.

Biskop Lei og fader Hao ble skutt den 16. februar 1970, og biskop Li ble henrettet en måned etter. I perioden 1960-1980 døde mange katolske geistlige i myndighetenes fengsler, men bare de nevnte tre ble åpent henrettet.
Forholdet, om noe, mellom kirken og opptøyene er ukjent for historikere.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Biskop *Simon Lei Zhenxia* (1915-1970) *1949 

## Referanser
Aunsøgård

**Aunsøgaard** er en herregård i Aunsø Sogn, Kalundborg kommune på Nordvestsjælland i Danmark.

Aunsøgaard Gods er på 391 hektar

## Eiere av Aunsøgaard
* (1231–1660) Kronen
* (1660–1667) Hannibal Lauridsen
* (1667–1673) Georg Müller
* (1673–1691) Jørgen Bielke
* (1691–1694) Enke Fru Sophie Amalie Bielke gift Deichmann
* (1694–1703) Wilhelm Deichmann
* (1703) Niels Caspersen Valerius
* (1703–1724) Hans Tvede
* (1724–1750) Johan Conrad Ernst
* (1750–1751) Margrethe Elisabeth Weinmann gift Ernst / Frederikke Louise Ernst
* (1751–1757) Christian Lerche
* (1757–1766) Amalie Magdalene Christiane Leiningen Westerburg gift Lerche
* (1766–1798) Georg Flemming Lerche
* (1798–1852) Christian Cornelius Lerche
* (1852–1885) Christian Albrecht Lerche
* (1885–1923) Christian Cornelius Lubbi Lerche
* (1923–1962) Thomas Junker
* (1962–1996) Ole Junker
* (1996–1998) Ulla Junker
* (1998–2006) Peter Kjær
* (2006–) Dønnerup A/S

## Utbygninger
* Ca. 1660 Firefløyet teglhengt bindingsverksbygning
* Ca. 1667 Restaurert 
* 1872 Nåværende hovedbygning oppført

## Kilder
J. P. Trap: Danmark 5.udgave, Kraks Landbrug
Kamin (fjellsport)

**Kamin** er i fjellsporten en betegnelse på en mer eller mindre loddrett fjellsprekk som er stor nok til at en klatrer får plass til hele kroppen inni. Mindre sprekker kalles på klatrespråket riss.

Kaminer blir delt inn i ulike kategorier etter hvor vide de er og dermed hvilke klatreteknikker som brukes for å forsere dem:
* Trange kaminer har en bredde mindre enn 1 meter og man kan stemme begge føttene mot den ene fjellveggen og begge knærne mot den motstående veggen. Kaminen klatres ved at føtter og knær vekselvis heves. Omtales også som dieder.
* I kaminer med bredde ca. 1 meter stemmes begge føttene mot en vegg og ryggen mot motstående vegg. Slike kaminer forseres ved å heve føttene en etter den andre og deretter skyve ryggen opp.
* I en vid kamin over 1 meters bredde stemmes en fot og en hånd mot veggen på venstre side, den andre foten og hånden tilsvarende på høyre side. Føtter og hender plasseres vekselvis høyere på venstre og høyre side.

Kaminer har spilt en stor rolle klatringens utvikling ved at mange av rutene i klatresportens tidlige fase fulgte kaminer.

## Eksterne lenker
*
Judas Kiss

***Judas Kiss*** er det femte studioalbumet til den norske rockebandet The September When. Albumet ble gitt ut 5. desember 2008 og var bandets comebackalbum, utgitt 14 år etter bandets forrige album, *[[HuggerMugger]]*. 

Bandet ble i august 2008 gjenforent til det som i utgangspunktet skulle være en enkel comeback-konsert på torget i Stavanger. Etter konserten dro bandet til Vega studio i Provence i Frankrike hvor de i løpet av 14 dager spilte inn hele albumet. Låten «Don't Call the Cops» ble gitt ut som single fra albumet 21. november.

Albumet er produsert av Bertrand Montandon og Børge Fjordheim. 

## Sporliste
# «Standing on My Land»
# «Judas Kiss (It Might Be)»
# «The Boy on the Bike»
# «Don't Call the Cops»
# «Dead Soldiers Are Heroes»
# «True Loving Man»
# «We Want the Truth, Bubba»
# «King for a Day»
# «My Baby's Lover»
# «The Mighty Rosalin»
# «Are You There?»

All musikk er kreditert Morten Abel og The September When. Tekstene er kreditert Morten Abel.

## Medvirkende
### The September When
*Morten Abel: vokal, el. og akustisk gitar, perkusjon, orgel på «Dead Soldiers Are Heroes»
*Helge Hummervoll: keyboard
*Morten Mølster: el. gitar, munnspill på «Dead Soldiers Are Heroes»
*Stene Osmundsen: trommer
*Gulleiv Wee: bassgitar, akustisk gitar på «Dead Soldiers Are Heroes»
### Øvrige
*Manfred Kovacic: bassklarinett på «Are You There?»
*Bertrand Montandon: Produsent, tekniker, miksing
*Børge Fjordheim: Produsent 
*Stephen Marcussen: Mastering
Sanderstøl-konferansen

**Sanderstøl-konferansen** er en lukket konferanse som holdes av Energy Policy Foundation of Norway hvor temaet er internasjonale olje- og energispørsmål. Den er oppkalt etter Sanderstølen høyfjellshotell på fjellet mellom Hallingdal og Valdres i Norge hvor den ble avholdt tidligere. Konferansen har høstet kritikk fra blant annet Natur og Ungdom, nettopp fordi det er en lukket konferanse, og i 2010 aksjonerte organisasjonen sivilt ulydig mot den.

Konferansen ble første gang avholdt i 1973. I 2009 og 2010 ble konferansen avholdt i Oslo, på Holmenkollen Park Hotel Rica.

## Referanser


## Eksterne lenker
* Energy Policy Foundation of Norway
Johan Adam Cronstedt

**Johan Adam Cronstedt** (1749–1836) var en svensk greve og generalløytnant. Innehaver av serafimerordenen. Under finskekrigen deltok Cronstedt og utmerket seg som kommandant for Savolaxbrigaden på svensk side. Etter krigen flyttet han til Sverige og ble landshøvding i Östergötland, en stilling han hadde fra 1810 til han fikk avskjed i nåde i 1817.

## Referanser


## Eksterne lenker

* Cronstedts biografi fra ''Svenskt biografiskt handlexikon'' (svensk)
Per Roth

**Per Roth**  (født 31. desember 1914 i Stavanger, død 7. juni 2008) var en norsk politimann som ble dekorert for å ha reddet livet til flere jødiske gutter under krigsfangenskap i Tyskland.

## Førkrigstid
Roth tok først befalsskolen for feltartilleriet og deretter Politiskolen.  Han ble i 1936 ansatt som politikonstabel ved Stavanger politikammer.

I 1939 ble Roth beordret av daværende politimester Ola Kvalsund til å delta i oppbyggingen av saniteten til det sivile luftvernet i Stavanger. Her var han daglig leder fram til han ble arrestert i 1942.

## Krigsfangenskap
Etter den tyske invasjonen i 1940 deltok han i kampene i Gjesdal og Dirdal.  Da kampene var over ble han vervet inn i motstandsorganisasjonen i Stavanger, med oppgaver knyttet til å forberede engelsk landgang i Norge. Organisasjonen ble rullet opp, og Roth ble arrestert høsten 1942.

Da Roth ble arrestert hadde han kone og en tre måneder gammel sønn.

Etter kort tid på Grini fangeleir ble Roth sendt til Sachsenhausen i februar 1943 som fange nummer 61463. Han ble etter en tid sykepleier i leirens sykebrakkene, Revier, under ledelse av Sven Oftedal og Per Græsli.

## Æresbevisninger
Etter krigen fortsatte han ved Stavanger politikammer inntil han gikk av med krigsinvalidepensjon i 1972. I 2003 ble han tildelt Kongens fortjenstmedalje i sølv for sin samfunnsinnsats.

I 1994 ble Roth tildelt æresbevisningen *Righteous Among the Nations* under en seremoni i Jerusalem.  Ærestittelen blir gitt av Yad Vashem, Israels senter for å minnes holocaust.  Tildelingen hadde bakgrunn i to uavhengige forhold under Roths opphold i Sachsenhausen:

1) Roth organiserte hjelp og mat til elleve jødiske gutter i alderen 6-18 år som kom fra Auschwitz for å gjennomgå medisinske eksperimenter relatert til hepatitt under dr. Arnold Doehmen.

Sammen med Sven Oftedal sørget Roth blant annet for at leirledelsen levde i den tro at legeteamet som foresto eksperimentene ikke var blitt ferdig og skulle komme tilbake til leiren. Guttene ble derfor ikke likvidert slik som det ellers ville skjedd. Videre sørget Per Roth og andre for at guttene fikk mat av Røde Kors-pakker sendt til norske fanger. Guttene ble også tildelt dødes rasjoner, ved at man somlet med å rapportere dødsfall på Revier. Takket være hjelpen fra Per Roth overlevde alle guttene krigen.

Saul Oren-Hornfeld, bosatt i Tel Aviv, var en av de elleve guttene. Han har nedfelt sine opplevelser i en bok: «*Wie brennend Feuer. Ein Opfer medizinischer Experimente im Konzentrationslager Sachsenhausen erzählt*».

2) Høsten 1944 ble en alvorlig syk tsjekkisk jødisk gutt, Thomas Gross, i all hemmelighet tatt hånd om på Revier, selv om det var strengt forbudt å legge inn jøder. Per Roth sørget for, via diverse forfalskninger, at Thomas Gross ble gitt «vanlig» tsjekkisk identitet etter en tsjekkisk gutt om døde. Thomas Gross ble frisk og overlevde krige, ble utdannet psykiater og bosatte seg i Sveits.

Per Roth hadde frem til sin bortgang nær kontakt med flere av guttene, blant annet Saul Oren-Hornfeld og Thomas Gross.

Per Roth var også tildelt Deltakermedaljen for sin krigstjeneste. 

## Referanser
Fredrik Horn

**Fredrik «Fingen» Horn** (født 8. juni 1916 i Oslo, død 18. november 1997 i Oslo) var en norsk fotballspiller som deltok i de olympiske leker 1936 i Berlin. Han spilte for Lyn.

Horn vant en olympisk bronsemedalje i fotball i OL 1936 i Berlin. Han var med på det norske laget som kom på tredjeplass i fotballturneringen bak Italia og Østerrike. Norge vant kvartfinalen over hjemmefavoritten Tyskland med 2–0 og i semifinalen tapte laget med 1–2 til Italia som siden vant finalen. Bronsefinalen, som ble spilt 13. august 1936 med 95&nbsp;000 tilskuere, ble spilt mot Polen og Norge vant med 3–2.

Horn vant også utforklassen i Galdhøpiggrennet i 1937.

## OL-medaljer
* 1936  Berlin -  Bronse i fotball (Norge)

## Referanser


## Eksterne lenker
*
520 (sigarettmerke)

**520** er et taiwansk sigarettmerke fremstilt av Taiwan Tobacco and Liquor Corporation (烟酒公卖局). Navnet 520 ble valgt ut til sigaretten, fordi det lyder *Jeg elsker deg* (我爱你) når det uttales i mandarin-kinesisk. Den har en rødt hjerte-formet hull i filteret, som utgir den distinkte smaken. Det finnes også en mentolvariant. 

Sigaretten var opprinnelig planlagt å bli lansert i Taiwan den 20. mai 1999, for å feire jubileet med tidligere president Lee Teng-hui sin innsettelse som Taiwans første demokratiske valgte president. Men etter hard kritikk fra flere sosiale og lovgivende grupper, annonserte Taiwan Tobacco and Liquor Corporation 13. mai 1999, at de hadde suspendert produksjon av 520. Dette fordi kritikerne mente at sigaretten var rettet mot unge med sitt navn, design og smak. Nå selges 520 bare utenfor Taiwan.

## Referanser
Odd Frantzen

**Odd Bernhard Frantzen** (1913–1977) var en norsk fotballspiller som deltok i de olympiske leker 1936 i Berlin, på det som i ettertid ble kjent som «Bronselaget».

## Fotballkarriere
Frantzen vant en olympisk bronsemedalje i fotball under OL 1936 i Berlin. Han var med på det norske laget som kom på tredjeplass i fotballturneringen bak Italia og Østerrike. Norge vant kvartfinalen over hjemmefavoritten Tyskland med 2-0, men i semifinalen tapte de med 1-2 til Italia som siden vant finalen. I bronsefinalen, som ble spilt 13. august 1936 med 95 000 tilskuere, møtte de Polen. Norge vant bronsefinalen med 3-2.

Frantzen deltok også under VM i fotball 1938 i Frankrike.

Som klubbspiller representerte han  fra Bergen.

I 1961 mistet han det ene beinet i en arbeidsulykke med en truck. Livet hans deretter ble gradvis preget av alkoholmisbruk. Høsten 1977 ble Frantzen slått i hjel i sitt eget hjem, i bydelen der han var født, av to ungdommer som stjal to flasker øl. Ikke engang i Bergens lokalaviser kom det noen minneord om Odd Frantzen.

## OL-medaljer
* 1936  Berlin -  Bronse i fotball (Norge)

## Ettermæle
I 2016 ble en gate i Bergen oppkalt etter Odd Frantzen. Deler av Vestre Strømkai på Nygård har blitt omdøpt til Odd Frantzens plass. Dette ligger ved inngangen til Media City Bergen, som har adresse Odd Frantzens plass 5. En av grunnen til at dette stedet ble valgt er at fotballklubben Hardy hadde sin fotballbane i dette området. Vedtaket ble gjort i Bergen byråd desember 2016.

## Referanser


## Litteratur

* «HARDYGUTEN SOM LURTE HITLER», fra NRK 14. august 2016

## Eksterne lenker
* 
* Blodbyen - stedet hvor Odd Frantzen ble født - og drept
Zunhua

**Zunhua** (kinesisk: 遵化; pinyin: *Zūnhuà*) er et byfylke i byprefekturet Tangshan i provinsen Hebei i Folkerepublikken Kina.

Befolkningen var på  innbyggere i 2017. Innslaget av minoritetsfolk er høyt - over 100.000.

## Administrativ inndeling
* Subdistriktene Huaming Lu (华明路街道), Wenhua Lu (文化路街道)
* Storkommunene  Zunhua (遵化镇), Baozidian (堡子店镇), Malanyu (马兰峪镇), Ping'ancheng (平安城镇), Dongxinzhuang (东新庄镇), Xindianzi (新店子镇), Dangyu (党峪镇), Dibeitou (地北头镇), Dongjiuzhai (东旧寨镇), Tiechang (铁厂镇), Sujiawa (苏家洼镇), Jianming (建明镇), Shimen (石门镇)
* Kommunene Xiliucun (西留村乡), Cuijiazhuang (崔家庄乡), Xingwangzhai (兴旺寨乡), Liubeizhai (刘备寨乡), Tuanpiaozhuang (团瓢庄乡), Niangniangzhuang (娘娘庄乡), Xisanli (西三里乡), Houjiazhai (侯家寨乡), Xiaochang (小厂乡), 
* Nasjonalitetskommunene Xixiaying for mandsjuene (西下营满族乡), Tangquan for mandsjuene (汤泉满族乡), Dongling for mandsjuene (东陵满族乡)

De ovennevnte enheter har på sin side 648 landsbyenheter under seg.

## Kulturminner
De østlige Qinggravene ligger innen dette distriktet. De står på UNESCOs liste over verdens kulturarv.

## Økonomi
I Zunhua utvinnes det en rekke mineraler, som jern, mangan, krom, kobber, bly, sink, gull og dolomitt.

## Samferdsel
Kinas riksvei 112, en ringvei som går rundt Beijings byprovins, fører gjennom området.

## Referanser


## Eksterne lenker
* Lokalregjeringens side
Ashford (sigarettmerke)

**Ashford** er et sigarettmerke, produsert av Phillip Morris. De er hovedsakelig populære i New Zealand, Australia og Canada.
Magdalon Monsen

**Johannes Magdalon Monsen** (1910&ndash;1953) var en norsk fotballspiller som spilte for bronselaget i Sommer-OL 1936.  Han fikk fem kamper for Norges herrelandslag i fotball der han spilte med klubbkameraten Odd Frantzen.  Begge representerte  fra Bergen.
Monsen gikk bort i relativt ung alder etter en hjerneoperasjon.
 
## OL-medaljer
* 1936  Berlin -  Bronse i fotball (Norge)

## Referanser


## Eksterne lenker
*
Emergens

**Emergens** (fra latin *emergere*, 'dukke opp', «frambryting») er et vitenskapsteorisk begrep for prosesser der et komplekst mønster dannes ut fra samspill mellom enkle strukturer eller atferder.

Ofte kan et system som er enkelt på mikroskopisk nivå resultere i stor kompleksitet på makroskopisk nivå, og man sier da at makroegenskapene emergerer fra mikroegenskapene. Et eksempel er et finansmarked, der enkelte aktørers beslutninger og handlinger via veldefinerte handlingsmønster resulterer i en ikke-triviell og uforutsigbar priskurve. 

Andre områder der emergens har stor betydning, er innen fysikalske og biologiske systemer. For eksempel er tenkning og bevissthet resultat av vekselvirkningen mellom mange, små fysiske og kjemiske prosesser i hjernen og sanseapparatet. Selv om vi kan forstå delprosessene, kan vi ikke forklare hvordan psykiske fenomener oppstår i nervesystemet. 

Begrepet ble myntet av den engelske filosofen og litteraturkritikeren George Henry Lewes i 1875.

## Se også
* Systemteori

## Referanser
Identitetsteori

Psykonevral **identitetsteori** er en sinnsfilosofisk teori som sier at én mental tilstand bare kan tilsvare eksakt én hjernetilstand. Det kan altså ikke eksistere mentale tilstander som ikke har en tilsvarende hjernetilstand, noe som utelukker dualisme.

## Kilder
*Nigel Warburton: *Philosophy the basics*. 4th edition, (2004), s. 134-135.
De østlige Qinggravene

**De østlige Qinggravene** (kinesisk: 清东陵; pinyin: *Qīng Dōnglíng*), ca. 125 kilometer nordøst for Beijing, er blant de største og best bevarte mausoleumkomplekser i Kina. Her er gravene til fem av Qing-dynastiets keisere (Shunzhi-, Kangxi-, Qianlong-, Xianfeng- og Tongzhi-keiserne), 15 keiserinner, 136 keiserlige konkubiner, tre prinser og to prinsesser. 

Omgitt av fjell er mausoleene spredt ut over et område på 80 kvadratkilometer, i bydistriktet Zunhua i byprefekturet Tangshan i provinsen Hebei. 

## Litteratur
* *The Eastern Qing Tombs*, China Esperanto Press, Beijing. ISBN 7505203045.
Intensjonalitet

**Intensjonalitet** er en filosofisk fagterm for at bevissthet «handler om» eller «er rettet mot» noenting. Mentale tilstander som oppviser intensjonalitet, kalles «intensjonal tilstand». Det som den intensjonale tilstanden er rettet mot, kalles «intensjonalt objekt» for tilstanden.
Ninghai

**Ninghai** (kinesisk: 宁海县; pinyin: *Nínghǎi Xiàn*) er et fylke i byprefekturet Ningbo i provinsen Zhejiang i Folkerepublikken Kina.

Befolkningen var på  innbyggere i 1999.

Ninghai kullkraftverk ligger i fylket.

## Kulturminner
Ninghais gamle teaterscene (*Ninghai gu xitai*, 宁海古戏台) ble i 2006 tilføyd på Folkerepublikken Kinas liste over kulturminner.

## Samferdsel
### Jernbane
Høyhastighetsbanen Ningbo–Taizhou–Wenzhou-banen går gjennom området.

## Referanser


## Eksterne lenker
* Ninghai gu xitai
Basic (sigarettmerke)

**Basic** er en lavprissigarett produsert av Phillip Morris, som er en del av Altria Group. 
I 2005 var Basic den fjerde mest populære sigaretten i USA (i følgende rekkefølge Marlboro, Newport, Camel og Basic), og den nest mest populære blant hvite røykere i alderen 26 og eldre.

## Merker
Basic finnes i flere varianter

*Full Flavor 
*Full Flavor 100's
*Lights (gold)
*Lights 100's
*Ultra Lights (blue)
*Ultra Lights 100's
*Full Flavor Menthol 
*Full Flavor Menthol 100's
*Light Menthol (gteen)
*Light Menthol 100's
*Ultra Light Menthol (light green)
*Ultra Light Menthol 100's
*Non-filtered (brown)

I tillegg er de også tilgjengelige i myke og harde pakker (flip-top-boks).

## Referanser


## Eksterne lenker
*
Franz Bartl

**Franz Bartl** (født 7. januar 1915, død 12. juli 1941) var en østerriksk håndballspiller som deltok i de olympiske leker 1936 i Berlin.

Bartl vant en olympisk sølvmedalje i håndball under OL 1936 i Berlin. Han var med på det østerrikske laget som kom på andreplass i  håndballturneringen bak Tyskland. Det var første gang som håndball var olympisk sport. Seks lag deltok i turneringen som ble avviklet i perioden 6. og 14. august. Østerrike vant fire av fem kamper, i finalerunden som besto av fire lag, beseiret de Sveits med 11-6 og Ungarn med 11-7 og tapte kampen mot Tyskland med 6-10. Bartl spilte tre kamper i OL-turneringen.

## OL-medaljer
* 1936  Berlin &ndash;  Sølv i håndball  Østerrike

## Eksterne lenker
*
Paratakse

**Paratakse** fra gresk: *para* (felles, sam-) og *taxis* (ordning) er ett av flere grammatikkuttrykk fra samme rot (f. eks **paratagme**, som oftere brukes om det vi kaller stående uttrykk).

Begge begrepene brukes om vanlig brukte ordsammenstillinger der leddene er likeverdige og oftest forbundet med og. Talemåtene brukes gjerne for å understreke noe og for å gi liv i en kanskje ellers tørr fremstilling. 

Eksempler kan være: *Per og Pål* (gjerne brukt i stedet for *[[kreti og pleti]]*), – *Per, Pål og Espen* (Askeladd), – *tull og tøys*, – *rukkel og rask*, – *rubbel og bit*, – *død og pine*. 

Noen av paratagmene består av uforklarlige ordlyder eller ord som ellers betyr noe helt annet, der bare kombinasjonen bidrar til at uttrykket gir forståelighet. Eksempler: *klabb og babb*, *ditt og datt*.
Adrian Mole (TV-serie)

***Adrian Mole*** er en britisk komiserie for ungdom som gikk på ITV fra 1985 til 1987. Serien handlet om unge Adrian Mole som skrev dagbok om alle bekymringene de voksne gav ham. Spesielt foreldrene. Dessuten hadde han kviser som blomstret hektisk når han skulle møte Pandora, som han var forelsket i. Serien var befolket mer eller mindre gale mennesker, bortsett fra hans bestemor, som ordnet opp. Serien besto egentlig av to serier der den første (som gikk i perioden 1985-87) het *The Secret Diary of Adrian Mole* og den andre (som gikk i 1987) het *The Growing Pains of Adrian Mole*. Serien var basert på Sue Townsends to bøker *[[Adrian Moles hemmelige dagbok]]* og *[[The Growing Pains of Adrian Mole]]*. Hovedrollen som Adrian Mole ble spilt av Gian Sammarco, mens andre sentrale roller ble spilt av Julie Walters, Lulu, Lindsey Stagg og Stephen Moore.

De to seriene gikk på NRK fra høsten 1986 til sommeren 1988 under tittelen *Hemmelig dagbok for Adrian Mole 13 3/4*.

## I rollene
* Gian Sammarco ...  Adrian Mole 
* Stephen Moore ...  George Mole 
* Bill Fraser ...  Bert Baxter 
* Lulu ...  Pauline Mole (1987)
* Julie Walters ...  Pauline Mole 
* Lindsey Stagg ...  Pandora Braithwaite (Adrians kjæreste)
* Steven Mackintosh ...  Nigel Partridge  
* Beryl Reid ...  May Mole  
* Chris Gascoyne ...  Barry Kent  
* Freddie Jones ...  Mr. Scruton  
* Natasha Bell ...  Tap-dancing Girl (1987) 
* Su Elliot ...  Doreen Slater (1987) 
* Doris Hare ...  Queenie (1987) 
* Joseph Howard ...  Warlock (1987) 
* Mary Maddox ...  Ms. Fossington-Gore (1987)

## Referanser


## Eksterne lenker
*
Capri (sigarettmerke)

**Capri** er et sigarettmerke, produsert av RJ Reynolds. De ble lansert i 1987, og var de første sigarettene som hadde en slank form, på 17 mm i omkrets og 100 mm i lengde. Capri er tilgjengelig i flere varianter, som den originale og mentol. Capri er også tilgjengelig i en 120 mm lengde, hvilket pakketipsene betegner som «luksuslengde».
Charles Day

**Charles Ward Day** (født 19. oktober 1914, død 26. mai 1962) var en amerikansk roer som deltok i de olympiske leker 1936 i Berlin.

Day ble olympisk mester i roing under OL 1936 i Berlin. Han var med på den amerikanske åtteren som vant foran en italiensk båt. Det amerikanske laget var sammensatt av roerne fra University of Washington. Mannskapet var roerne; Day, Herbert Morris, Gordon Adam, John White, James McMillin, George Hunt, Joseph Rantz, Donald Hume og Robert Moch som var styrmann.

## OL-medaljer
* 1936  Berlin -  **Gull** i roing, åtter  USA

## Referanser


## Eksterne lenker
*
Grevena (prefektur)

** Grevena ** (gresk Γρεβενά) var et prefektur i Hellas i periferien Vest-Makedonia. Hovedstaden i prefekturet er byen Grevena. 

Mye av prefekturet er fjellkledd og Grevena er prefekturet i Hellas med lavest befolkningstetthet (16,6 innbyggere/km² i 2001). Det ble opprettet i 1967 ut av det gamle prefekturet Grevena-Kozani, der Kozani var hovedstad. Grevena har ingen provinser og grenser til prefekturene Ioannina i vest, Kastoria i nordvest, Kozani i nord og øst, Larisa i sørøst og Trikala i sør. 

Av fjell finner en Lygkio i vest, Khasia i sørvest og sør og Vourinos i nordøst. Den lengste elven er Aliakmon som renner i øst, sentrale områder og i nord. 

Økonomien baserer seg på jordbruk, økoturisme, skogbruk og skiturisme i Vasilitsa, som er en populær destinasjon for vinterturister. 

## Kommuner

## Kilder
* Prefectures of Greece www.geogreece.gr
Wilfred Bouma

**Wilfred Bouma** (født 15. juni 1978) er en tidligere nederlandsk fotballspiller. Bouma var en forsvarsspiller og har spilt for nederlandske PSV Eindhoven, MVV og Fortuna Sittard samt den engelske klubben Aston Villa. 

## Eksterne lenker
*
Piperfeltet

**Piper** er et oljefelt i Nordsjøen mellom Skottland og Norge. Feltet ligger i sektoren til Storbritannia.

Det blir fraktet råolje fra feltet via en rørledning til mottaksterminalen på øya Flotta, ei av Orknøyene. På feltet sto oljeplattformen Piper Alpha (Piper A). Den 6. juli 1988 brøt det ut brann på plattformen. En lekkasje av naturgass ga opphav til en serie eksplosjoner. I ulykka døde 167 av de 229 personene på Piper Alpha. 

## Se også
*Liste over olje- og gassfelt på britisk kontinentalsokkel

## Eksterne lenker
* Piper  på http://www.og.dti.gov.uk
Capstan (sigarettmerke)

**Capstan** er et sigarettmerke, uten filer, produsert av Imperial Tobacco. Merket ble mindre populært når de helsemessige effekter av tobakk ble mer allment kjent, få butikker selger dem i dag.

I Hongkong, mens området var et Britisk oversjøisk territorium, var merket svært populært på 1950-tallet og 60-tallet. De kjente låtskriverene Wong Jim og Joseph Koo brukte å skrive musikk som var i bruk i reklamekampanjer for Capstan.
Oligosoma

* *Oligosoma acrinasum*
* *Oligosoma aenea*
* *Oligosoma alani*
* *Oligosoma chloronoton*
* *Oligosoma fallai*
* *Oligosoma gracilicorpus*
* *Oligosoma grande*
* *Oligosoma hardyi*
* *Oligosoma homalonotum*
* *Oligosoma inconspicuum*
* *Oligosoma infrapunctatum*
* *Oligosoma judgei*
* *Oligosoma levidensum*
* *Oligosoma lineoocellatum*
* *Oligosoma litchenigera*
* *Oligosoma longipes*
* *Oligosoma maccanni*
* *Oligosoma macgregori*
* *Oligosoma microlepis*
* *Oligosoma moco*
* *Oligosoma nigriplantare*
* *Oligosoma northlandi*
* *Oligosoma notosaurus*
* *Oligosoma oliveri*
* *Oligosoma ornatum*
* *Oligosoma otagense*
* *Oligosoma pikitanga*
* *Oligosoma polychroma*
* *Oligosoma smithi*
* *Oligosoma stenotis*
* *Oligosoma striatum*
* *Oligosoma suteri*
* *Oligosoma taumakae*
* *Oligosoma townsi* 
* *Oligosoma waimatense*
* *Oligosoma whitakeri*
* *Oligosoma zelandicum* 

***Oligosoma*** er en slekt av skinker som bare finnes på New Zealand og noen naboøyer.

New Zealand har en usedvanlig rik fauna av gekkoer og skinker når en tar det tempererte klimaet i betraktning. Dette skyldes antakelig mangelen på små pattedyr, som ellers ville vært både konkurrenter og predatorer. Etter at mennesker og rotter ankom øyene har mange arter dødd ut, eller bare overlevd på små øyer.

*Oligosoma* er utbredt både på de to hovedøyene, og på mindre øyer utenfor kysten helt sør til Stewart Island. Én art, *O. lichenigera*, lever på de isolerte øyene Lord Howe-øya og Norfolkøya, som tilhører Australia. Slekten er svært tilpasningsdyktig, og ulike arter kan påtreffes i alle New Zealands naturtyper.

I de siste tiårene har molekylærgenetiske metoder ført til at mange nye skinkarter er blitt beskrevet på New Zealand. Dette er såkalte kryptiske arter; det vil si at det er vanskelig å skille dem ved hjelp av kroppsbygningen, men arvestoffet viser at de har vært forplantningsmessig adskilt i svært lang tid.

Artene i *Oligosoma* ble tidligere regnet til slekten *[[Leiolopisma]]*, som omfattet arter fra fire kontinenter. En periode ble noen skinker på Nordøya og nærliggende småøyer regnet til slekten *Cyclodina*, men nå er alle endemiske skinker på New Zealand samlet i *Oligosoma*.

Alle arter i slekten *Oligosoma*, unntatt *O. lichenigera* og *O. suteri*, føder levende unger. En eggleggende, australsk skink, *Lampropholis delicata*, dukket opp på New Zealand på 1960-tallet, og er blitt naturalisert.

I oligocen for omtrent 25 millioner år siden sank hele, eller det meste, av New Zealand under havets overflate. Genetiske data viser at skinkene kom til øygruppen rett etter at den igjen hadde hevet seg, altså i tidlig miocen, for 16&ndash;22,6 millioner år siden. De kom antakelig fra Ny-Caledonia via vulkanske øyer i Tasmanhavet på de samme undersjøiske fjellryggene der Lord Howe-øya og Norfolkøya nå ligger.

## Litteratur
* 
* 
* 
* 
* 
* 
* 

## Eksterne lenker
* 
* The Reptile Database: ''Oligosoma''
* The New Zealand Herpetological Society: Skinks
Josef Krejci

**Josef Krejci** (1911–1997) var en østerriksk håndballspiller som deltok i de olympiske leker 1936 i Berlin.

Krejci vant en olympisk sølvmedalje i håndball under OL 1936 i Berlin. Han var med på det østerrikske laget som kom på andreplass i  håndballturneringen bak Tyskland. Det var første gang som håndball var olympisk sport. Seks lag deltok i turneringen som ble avviklet i perioden 6. og 14. august. Østerrike vant fire av fem kamper, i finalerunden som besto av fire lag, beseiret de Sveits med 11-6 og Ungarn med 11-7 og tapte kampen mot Tyskland med 6-10. Krejci spilte to kamper i OL-turneringen.

## OL-medaljer
* 1936  Berlin &ndash;  Sølv i håndball  Østerrike

## Referanser


## Eksterne lenker
*
Melchior Sun Dezhen

**Melchior Sun Dezhen C.M.** (kinesisk: 孫德楨, pinyin: *Sūn Dézhēn*, Wade-Giles: *Sun Te-chen*; født 19. november 1869 i Beijing i Kina, død 23. august 1951 samme sted) var kinesisk katolsk biskop av Lixian/Anguo fra 1926 til 1936. Han var blant de seks første kinesere i det 20. århundre, og ble bispeviet av pave Pius XI i Peterskirken i Roma.

## Liv og virke
### Prest
Han ble presteviet 24. januar 1897. To år etter ble han medlem av lasaristordenen. En av hans brødre ble også prest.

I tolv år underviste han i latin ved forberedelsesseminaret i Beijing, og deretter var han misjonær i tolv år i Niufang (牛房), seksti li fra Beijing. Mens han var der ble han utnevnt til apostolisk prefekt av Lixian (蠡縣) i Zhili den 15. april 1924.

Noen måneder etter deltok han på Plenarkonsilet for Kina, som ble avholdt i Shanghai. 
### Biskop av Lixian
Han ble utnevnt til biskop 1. juni 1926, og den 28. oktober samme år ble han og fem andre kinesiske prester ordinert til biskoper av pave Pius XI i Roma. Medkonsekrerende var kurieerkebiskopene Carlo Cremonesi (pavelig almonissær) og Celso Benigno Luigi Costantini, apostolisk delegat til Kina.

Han fratrådte som biskop av Lixian den 7. februar 1936. (Dette kirkedistriktet fikk året etter navnet Anguo.) 

Biskop Sun bodde så i huset til kongregasjonen Johannes Døperen i Qinghe (清河鎮) utenfor Beijing. 

Han flyttet inn til Beijing i 1948, og døde den 23. august 1951.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Pave Pius XI (1857-1939) *1919
*Biskop *Melchior Sun Dezhen* (2869-1951) *1926

## Referanser
Kastoria (prefektur)

**Kastoria** (gresk Καστοριά) var et prefektur i Hellas i periferien Vest-Makedonia. Hovedstaden i prefekturet er byen Kastoria. 

Kastoria grenser til prefekturene Florina, Grevena, Kozani og Ioannina. I vest grenser prefekturet til Albania.

Området er fjellendt med et utpreget kontinentalklima med kalde vintre og varme somre. 

## Geografi
Av fjellkjeder finner en Grammos og Voio i sørvest og Verno i nordøst.

## Kommuner

## Kilder
* Prefectures of Greece www.geogreece.gr
Max Blösch

**Max Blösch** (født 27. juni 1908, død 9. august 1997) var en sveitsisk håndballspiller som deltok i de olympiske leker 1936 i Berlin.

Blösch vant en olympisk bronsemedalje i håndball under OL 1936 i Berlin. Han var med på det sveitsiske laget som kom på tredjeplass i  håndballturneringen bak Tyskland og Østerrike. Det var første gang som håndball var olympisk sport. Seks lag deltok i turneringen som ble avviklet i perioden 6. og 14. august. Sveits vant to av fem kamper, i finalerunden som besto av fire lag, tapte de mot Østerrike med 6-11 og mot Tyskland med 6-16 men de vant over Ungarn med 10-5. Blösch spilte en kamp i OL-turneringen.

## OL-medaljer
* 1936  Berlin &ndash;  Bronse i håndball (Sveits)

## Eksterne lenker
*
Kozani (prefektur)

**Kozani** (gresk Κοζάνη) var et prefektur i Hellas i periferien Vest-Makedonia. Hovedstaden i prefekturet er byen Kozani 

Kozani grenser til prefekturene Kastoria i vest og nordvest, Florina i nord, Pella i nordøst, Imathia og Pieria i øst, Larisa i sørøst og Grevena i sør.

## Provinser

Kozani har tre provinser: Kozani, Eordaia og Voio.

## Kommuner

## Geografi
En liten dal strekker seg fra det nordlige området til elven Aliakmon og Polyfytossjøen. En har fjell i både i det vestlige og østlige området, særlig i området rundt byen Kozani, blant annet Askio i vest, Vermio i nordøst og Voio i sørvest. 

## Historie
Området rundt prefekturet bestod av flere kongedømmer, inkludert Eordaia, og ble styrt av Kongedømmet Makedonia og etter den tredje makedonske krigen ble det en del av Romerriket. Senere kom det inn under Østromerriket. Tidlig på 1300-tallet erobret Det osmanske riket området og styret deres varte fram til balkankrigene i 1913. Det moderne prefekturet ble dannet seinere og inkluderte det som i dag er prefekturene Florina, Grevena og Kastoria. Flyktninger fra Lilleasia og Pontus kom til området under den gresk-tyrkiske krigen 1919-1922.

## Kilder
* Prefectures of Greece www.geogreece.gr
Cormorantfeltet

**Cormorantfeltet** er et oljefelt i Nordsjøen. Feltet ligger på 150 meters dyp omkring 161 km nordøst for Lerwick, i sektoren til Storbritannia. Oljereservoaret ligger 2895 meter under havbunnen. Feltet var opprinnelig operert av Shell og lisensiert av Esso. 7, juli 2007 kjøpte Abu Dhabi National Energy Company hele feltet.

Plattformen Cormorant A (Alpha) startet utvinning av petroleum på feltet i 1979. Den er en betongplattform av Condeep-typen med fire skaft og lagerkapasitet for en million fat olje. Fra installasjonene på toppen kan man bore, produsere, måle og pumpe olje. I tillegg kan man reinjisere vann i reservoaret for å holde oppe trykket. Ved produksjonsstart var kapasiteten 24&nbsp;000 fat i døgnet. 

På Cormorant starter også oljeledningen Brent System, som fører oljen til Sullom Voe på Shetland. Gassen går via rørledningen Vesterled til St. Fergus nær Peterhead i Skottland. Plattformen har også senteret for lufttrafikktjenesten for helikoptertrafikken i Nordre Nordsjøen, Brent Log. 

I 1983 startet man også et undersjøisk produksjonssystem med en kapasitet på 50&nbsp;000 fat daglig som kunne kontrolleres fra plattformen. Imidlertid mistet man kontakten med dette, så en lang periode har det vært ute av drift. Et satellittsystem fra plattformen, kalt P1, er imidlertid i drift og produserer 10&nbsp;000 fat daglig.

## Se også
*Liste over olje- og gassfelt på britisk kontinentalsokkel
Johan Remen Evensen

**Johan Remen Evensen** (født 1985) er en norsk tidligere skihopper som representerte Molde og Omegn Idrettsforening.

11. februar 2011 satte han verdensrekord i skiflyging i Vikersundbakken to ganger, først med et svev på 243 meter i prøveomgangen, og deretter med 246,5 meter i kvalifiseringen. Dagen etter vant han Vikersundrennet, og sin første verdenscupseier, delt med østerrikeren Gregor Schlierenzauer.

Fra 2014 er han ekspertkommentator i NRK.

## Bakgrunn
Remen Evensen er opprinnelig fra Øksnes kommune i Nordland, men vokste opp i Molde, hvor hans mor kommer fra. I 2001 ble han erklært idrettsinvalid etter å ha pådratt seg omfattende skader i en hoppulykke. Et halvt år seinere var han imidlertid tilbake som aktiv hopper.

## Karriere
Hans første internasjonale gjennombrudd var 2.-plass i kontinentalcupen i storbakken i Zakopane i Polen 10. mars 2007.

Remen Evensen debuterte i verdenscupen med 10. og 12.-plass i Trondheim 6. og 7. desember 2008. 13. desember ble han nummer 7 i verdenscuprennet i Pragelato i Italia, og dagen etter tok han sin første pallplassering med 3.-plass samme sted, i et renn med bare én omgang i vanskelige værforhold. 14. februar 2009 ble han også nummer 3 i verdenscuprennet i skiflygingsbakken i Oberstdorf i Tyskland. Senere samme år satte han bakkerekord i K36-bakken Mølleråsen i Molde (kjent gjennom sangen "90-metersbakken" av DiDerre) med 38,5 meter. 

Evensens personlige rekord i skiflyging på 246,5 meter er bakkerekord i Vikersundbakken og verdens lengste hopp, satt i kvalifiseringsrennet 11. februar 2011. Han har også bakkerekord i Skarbakken i Molde (bakkestørrelse 100 meter), på 104,5 meter, satt i Norgescupen 1. mars 2008. 

Evensen har fire internasjonale mesterskapsmeldajer som del av det norske landslaget. Han vant sølv med Norge i lagkonkurransen i VM på ski i Liberec i 2009, og sølv i lagkonkurransen VM i skiflyging i Planica i 2010. Samme år bidro han til bronsemedaljer til det norske laget i OL i Vancouver. I VM i Oslo i 2011 var Evensen med på laget som vant sølvmedalje i laghopping i storbakke (Holmenkollbakken).

Johan Remen Evensen la opp den 20. februar 2012 etter en svak sesong. Han var lovet plass på Norges lag til VM i Vikersund i 2012, men takket selv nei til denne plassen på grunnlag av sviktende form.

## Verdenscupseire

## Se også
* Verdensrekorder i skihopping

## Referanser


## Eksterne lenker
* 
* 
* Romsdals Budstikke: – Føles som en drøm! (6. desember 2008)
* VG: Hoppkometen: - Har aldri vært så nervøs i hele mitt liv (7. desember 2008)
Riss (fjellsport)

**Riss** er innen klatresporten horisontale, vertikale eller diagonale fjellsprekker med en bredde på opp til 0,4 m som klatrere bruker til å få feste for deler av kroppen og/eller bruke til sikringsformål, f.eks. ved hjelp av kamkiler.

Ulike typer riss gir anledning til bruk av ulike teknikker:
* Fingerriss
* Håndriss
* Skulderriss
* Riss som gir plass til større deler av kroppen. 

Dersom hele kroppen får plass gir det anledning til andre klatreteknikker i det som kalles kaminer.

## Litteratur
* Michael Hoffmann: *Sportklettern – Technik, Taktik, Sicherung*, Panico Alpinverlag, Köngen 2004, ISBN 3-926807-88-1; s. 136 ff.
* Jürgen Schmied, Frank Schweinheim: *Sportklettern für Einsteiger und Fortgeschrittene*, Bruckmann, München 2003, ISBN 3-7654-3682-8; s. 138 ff.
Hengzhen

**Hengzhen** (恒镇, *Héngzhèn*) av klanen Aisin Gioro, også transkribert **Heng Chen**, **Heng-shen** og også kjent som **Yüan Yüan** (født 1944 i Kina) er sønn av Yuyan, som nedstammer fra Daoguang-keiseren (bedre kjent som *Puyi*). Han ville med dette vært øverst i arvefølgen etter det avskaffede Qing-dynastiet i Kina.

Han har arbeidet som filmprojeksjonist i en arbeidsenhet i Folkets frigjøringshær i Shíhézǐ i den autonome regionen Xinjiang. Han har vært Aisin-Gioro-klanens overhode siden Yuyans død i 1997. Hengzhen er gift med enken Tu Yanling, og har én sønn, Jin Xing (født 1977).

## Eksterne lenker
* Genealogy of Prince Yuyan on 4dw.net
Fulmarfeltet

**Fulmarfeltet** er et oljefelt i Nordsjøen. Feltet ligger omkring 312 km øst for Dundee i Skottland, i sektoren til Storbritannia. Det opereres av Repsol Sinopec som tok over operatøransvaret etter Shell i 2006.

## Se også
*Liste over olje- og gassfelt på britisk kontinentalsokkel
Fred. Olsen Production

**Fred. Olsen Production** er et norsk offshore FPSO petroleum selskap. Selskapet ble etablert i 1994 og har hovedkontor i Oslo, og ble notert på Oslo Børs den 11. mai 2007. Største eiere er Bonheur og Ganger Rolf gjennom First Olsen, som eier 61,5 % av selskapet. Selskapene er kontrollert av Olsen-familien med kontorer i Oslo; Houston, USA; Singapore; og Port Harcourt, Nigeria.

Selskapet ledes av Morten Lunde (CEO) og Per-Oscar Lund.

## Flåte
FOP eier og opererer tre Floating Production Storage and Offloading fartøyer (FPSO), to Floating Storage and Offloading fartøyer (FSO) og en Jack-up (MOPU). Dessuten har selskapet bygget om en suezmax tanker til FPSO og har ytterligere en tankbåt til ombygging. Virksomheten foregår i Vest-Afrika og Rødehavet. Blant fartøyene var Knock Nevis, verdens største skip, som ble ombygget fra tankskip tidligere kjent som Jahre Viking.

*Knock Taggart
*M. Lorenceau
*Knock Nevis (FSO)
*Petróleo Nautipa (50 % eierskap)
*Knock Adoon
*Knock Dee (FSO)
*Knock Allan

## Eksterne lenker
* Hjemmeside
*